22.10.2015 im Wiesbadener Tagblatt
Die große Kooperationskonferenz Schule-Jugendhilfe fand am 06.10.2015 in der EKS statt. Deurdruk bring hom doktorsgraad in die sak | Netwerk24
Dit het Mervin Chetty R280 gekos om ’n snoepwinkel in sy ma se kombuis oop te maak. Dié snoepwinkel se inkomste het uiteindelik vir sy graad aan die Universiteit van KwaZulu-Natal (UKZN) betaal.
Chetty (35) het Woensdag sy doktorsgraad in rekenaarwetenskap aan die UKZN ontvang, 17 jaar nadat hy begin het om aan dié universiteit te studeer.
“My storie is ’n storie van sukses teen alle verwagtinge en ’n oorwinning van die buiteperd. Dit is ’n storie van inspirasie, oor om te volhard deur uitdagings en om te glo dat daar lig is aan die einde van die tonnel,” sê Chetty.
Chetty moes noodgedwonge sy studies in 2000 staak – ses maande nadat hy met sy BA-graad begin het – nadat sy ma haar werk verloor het. Hy het toe met die snoepwinkel begin omdat sy nie meer ’n inkomste gehad het nie.
In enige gebroke huis, veral diegene wat deur armoede geraak word, is die kinders se kanse op sukses skraal, met akademiese sukses op die hoogste vlak net ’n droom
“In enige gebroke huis, veral diegene wat deur armoede geraak word, is die kinders se kanse op sukses skraal, met akademiese sukses op die hoogste vlak net ’n droom,” sê hy.
“Ek het vinnig besef dat my familie nie kan oorleef op slegs my pa se salaris nie. Die winkel is letterlik oopgemaak om brood en melk vir die dag te verdien.”
In 2010 kon Chetty terugkeer na die UKZN om sy BSc-graad te voltooi.
Mervin Chetty Foto: Verskaf
“Om terug te gaan was ’n moeilike besluit. Ek het nie geweet hoe ek sou vaar nie, omdat my vorige akademiese prestasie swak was, maar ek was vasberade om dit wat ek begin het, klaar te maak,” sê hy.
Hy het sy finalejaar afgesluit met ’n gemiddeld van 86%.
Chetty se akademiese prestasie het verseker dat hy ’n beurs ontvang het om vir ’n BSc-honneursgraad in rekenaarwetenskap te studeer, wat hy in 2011 voltooi het ten spyte van sy persoonlike uitdagings.
“Die ervaring om my honneursgraad te voltooi terwyl ek moes toekyk hoe my persoonlike lewe in duie stort, het my laat besef dat ek tot enigiets in staat is,” sê hy.
Chetty het sy meestersgraad in 2013 voltooi en sy doktorsgraad in rekenaarwetenskap in 2016.
“Aan die einde van die dag het ek myself uitgedaag, een akademiese tree op ’n slag. Ek het gegaan van ’n akademiese opskopper, en nou het ek my PhD-graad. So, as jy misluk het, moenie moed opgee nie. Selfs in moeilike omstandighede is daar hoop.”
Chetty skryf ’n boek oor die uitdagings terwyl hy op universiteit was.
“Jy kan altyd teruggaan en klaarmaak wat jy begin het,” sê hy. – News24
Meer oor: Ukzn | Die | Hom | Doktorsgraad | In
‘Jy hoef nie op te hou lewe om jou drome te bereik nie’
Kwadrupleeg tik self om doktorsgraad te kan kry
Ouma sou ook kon spog met 'n graad in biltong!